Aarhuus Stifts-Tidende, 1842-06-01
De Dampskibe, som forbinde Kjøbenhavn med forskjellige nærliggende Havne, have i Regelen deres Afgangstider saaledes indrettede, at de tilbringe Natten paa Søen, navnlig paa de Steder, hvor Passagererne kunne være meest udsatte for Søsyge formedelst stærkere Søgang. Paa en lignende Maade var ogsaa Dampskibet Caroline Amalias Fart arrangeret paa dets første Toure. Nu er imidlertid Afgangstiden bleven forandret saaledes, at Touren fra Kjøbenhavn til Aarhuus og omvendt fra Aarhuus til Kjøbenhavn tilbagelægges paa een Dag. Hensigtsmæssigheden af denne Forandring er langt fra at være iøinefaldende, skjøndt det i Bekjendtgjørelserne hedder, at den er skeet til Publikums Beqvemmelighed. Det er bekjendt nok, at Søgangen i Kattegattet i Regelen er saa stærk, at den forvolder alle mindre Søstærke Søsyge, naar den ikke passeres om Natten. Derfor var det vistnok saare hensigtsmæssigt, om Dampskibet var vedblevet at afgaae respective fra Kjøbenhavn eller Aarhuus henimod Aftenstid, endskjøndt det naturligviis ikke kan paastaaes, at al Søsyge derved skulde være undgaaet. Men ved den første Indretning vandt ogsaa enhver Reisende en heel Dag i Sammenligning med den nye Bestemmelse. Han kunde gaae ombord om Eftermiddagen Kl. 6, og efter at have nydt den behagelige Seiltour gjennem Sundet, kunde han lægge sig til at sove, indtil Dampskibet i Morgenstunden laae i Havnen ved Aarhuus. Ved en heel Dags Ophold paa Dampskibet fordyres desuden Reisen, saa meget mere som Fortæringen paa Dampskibet er temmelig kostbar, især i Forhold til dets betydelige Antal Passagerer. Saavidt om Søreisen. Naar Passagererne nu komme til Aarhuus Onsdag Aften, maae de, der ikke høre hjemme i Aarhuus selv, søge sig Logis, for at afvente Leilighed til Afreise fra Aarhuus, Torsdag Morgen. Atter ved denne Nats Ophold i Aarhuus fordyres Reisen. Dette er, eller vil vel ikke blive det Værste. J Aarhuus er der kun en Gjæstgivergaard*), og skjøndt denne er et vel indrettet og temmelig rummeligt Hotel, er det dog at befrygte, at den ikke vil være i Stand til at herbergere endog blot Fleertallet af de Rei dende. Om Onsdagen er nemlig Dampskibet fra Kallundborg ankommet til Aarhuus og med dette naturligviis endeel Reisende, som blive der Natten over (Dagvognene gaae først næste Morgen). Dette Dampskib gaaer atter tilbage til Kallundborg Torsdag Morgen. Følgelig indfinde dets Passagerer sig ogsaa Onsdag Aften i Aarhuus. Erindres det derhos, at der desuden altid findes ikke faa Reisende i Aarhuus, deels fordi denne By, som een af de vigtigste i Jylland, drager Mange til sig i Forretninger, deels fordi derigjennem gaaer Jyllands Hovedroute, er det mere end Sandsynligt, at de Reisende langtfra, især længere hen paa Sommeren, ikke Alle ville finde beqvemt og anstændigt Logis. Det er at befrygte, at de samme Optrin, som for nogle Aar tilbage jævnlig fandt Sted i Aarhuus paa de Tider, da de Reisendes Antal var betydeligst, ville gientage sig, saa at man kan komme til at opholde sig flere Timer - tildeels paa Gaden - i Aarhuus for man kan faae Tag over Hovedet. Hvad der er sagt og Farten fra Kjøbenhavn til Aarhuus, gielder ogsaa, i det mindste for Størstedelen, om Farten mellem Aarhuus og Kjøbenhavn. Det er da ikke let at 2) Deri feiler Forfatteren, Byen har 2. Redact. indsee, hvorledes Caroline Amalias, forandrede Afgangstid kan siges at være skeet til Publikums Beqvemmelighed, da den, som paaviist, medfører Tidsspilde, Penge udgifter og Jnconvenientser. Aarsagen til denne Forandring er Publicum ubekjendt, og hvis den ikke skulde være sær presserende, kunde der vel være god Anledning for Dampskibets Eiere til at lade det første Arrangement træde i Kraft paany, især da Skibet har en saa stor og usædvanlig Freqvents af Passagerer paa Tourene mellem Kjøbenhavn og Aarhuus.